अयोध्या मामला: सुप्रीम कोर्ट के फ़ैसले से पहले अयोध्या में कड़ी सुरक्षा\nअयोध्या में तैनात आरपीएफ़ जवान

अर्धसैनिक बलों के क़रीब चालीस हज़ार जवान राज्य भर में भेजे गए हैं तो स्कूल कॉलेज अगले दो दिनों तक बंद कर दिए गए हैं. जगह-जगह पुलिस और अर्धसैनिक बलों के जवान गश्त भी कर रहे हैं.

हालांकि अयोध्या में धारा 144 और क़ानून व्यवस्था दुरुस्त रखने के लिए बड़ी संख्या में पुलिस बलों की तैनाती पिछले कई दिनों से शुरू हो गई थी, लेकिन शुक्रवार को फ़ैसले की तारीख़ सामने आते ही सतर्कता और सख़्ती दोनों ही बढ़ा दी गई.

फ़ैसले की सूचना के साथ ही सरकार ने सभी स्कूलों और कॉलेजों को एहतियातन 11 नवंबर तक बंद करने के निर्देश जारी कर दिए.

शुक्रवार सुबह ही सुप्रीम कोर्ट के मुख्य न्यायाधीश रंजन गोगोई ने उत्तर प्रदेश के मुख्य सचिव और पुलिस महानिदेशक को दिल्ली बुलाकर क़ानून व्यवस्था की जानकारी ली.

समाप्त

उससे एक दिन पहले मुख्यमंत्री योगी आदित्यनाथ ने ज़िले के सभी ज़िलाधिकारियों और पुलिस अधीक्षकों के साथ वीडियो कॉन्फ्रेंसिंग के ज़रिए वस्तुस्थिति की जानकारी ली और क़ानून व्यवस्था दुरुस्त रखने के लिए कई निर्देश भी दिए.

डीजीपी ओ.पी. सिंह ने कहा, "सभी ज़िलों के कप्तानों और ज़िलाधिकारियों को हर स्थिति में शांति बनाए रखने के निर्देश दिए गए हैं. हर जगह पुलिस की पैदल पेट्रोलिंग बढ़ा दी गई है. किसी को भी किसी क़ीमत पर क़ानून हाथ में लेने की इजाज़त नहीं दी जा सकती. किसी को डरने की ज़रूरत नहीं है, पुलिस पर भरोसा रखने को कहा गया है. गड़बड़ी फैलाने की कोशिश करने वालों के ख़िलाफ़ सख़्त कार्रवाई की जाएगी."

उत्तर प्रदेश के डीजीपी ओ.पी. सिंह

सोशल मीडिया पर भी नज़र

सोशल मीडिया पर अफ़वाह फैलाने वालों पर भी कड़ी कार्रवाई करने के निर्देश दिए गए हैं. वहीं अयोध्या में चप्पे चप्पे पर पुलिस और सुरक्षा बलों की तैनाती की गई है.

शुक्रवार को अयोध्या में सुरक्षा और कड़ी कर दी गई. राम जन्मभूमि मंदिर की तरफ जाने वाले सारे रास्ते बंद कर दिए गए हैं. अब वहां से सिर्फ़ पैदल गुज़रा जा सकता है.

मुख्यमंत्री योगी आदित्यनाथ ने हर जिले में एक कंट्रोल रूम बनाने और लखनऊ और अयोध्या में दो हेलीकॉप्टर तैयार रखने के आदेश दिए हैं. पूरे यूपी में पुलिस दंगों से निपटने के लिए रिहर्सल कर रही है. अस्थाई जेलें बना दी गई हैं जहां जरूरत पड़ने पर गिरफ्तार लोगों को रखा जा सकेगा. सरकार ने हर ज़िले में शांति समितियों के ज़रिए लोगों से सद्भाव बनाए रखने की अपील...\n\ntl;डॉ:
अयोध्या में मंदिर-मस्जिद विवाद पर सुप्रीम कोर्ट के फ़ैसले को देखते हुए अयोध्या समेत पूरे उत्तर प्रदेश में सुरक्षा कड़ी कर दी गई है.